અયોધ્યાના પ્રાચીન અવશેષો પર નજર કરવામાં આવે તો કંબોડિયાના અંગરકોરવાટ સ્થાપત્યોની સીધી અસર જોવા મળે. અયોધ્યાનો અર્થ થાય કે ‘જેની સામે લડાઈમાં ઊતરવું નહીં‘…જેની સામે લડાઈમાં ઊતરવું વર્જિત છે. અયોધ્યામાં રાજા રામ પંાચમાના શાસનકાળમાં રચાયેલાં સ્થાપત્યોને આજે પણ સાચવવામાં આવ્યો છે. બુદ્ધ પ્રતિમાઓ તો ખરી જ. સ્મિત કરી રહેલા બુદ્ધની વિશાળ કદની પ્રતિમાને નિહાળવા આજે પણ પ્રવાસીઓ આ અયોધ્યાની મુલાકાત લે છે. ભારતમાં સરયૂ તટે આવેલાં અયોધ્યાનાં પ્રાચીન મંદિરોના અવશેષો પર નજર નાખવામાં આવે તો સિયામનાં આ અયોધ્યાનાં પ્રાચીન સ્થાપત્યો વચ્ચેની સમાનતા આંખે ઊડીને વળગે તેવી છે.